**ZMLUVA O KONTROLNEJ ČINNOSTI**

uzatvorená v zmysle § 591 až 600 Obchodného zákonníka č. 513/91 Zb. v znení neskorších predpisov (ďalej len Obchodný zákonník) a príslušných ustanovení zákona č. 343/2015 Z.z.o verejnom obstarávaní a o zmene a doplnení niektorých zákonov v znení neskorších predpisov

Číslo zmluvy: CRZ: xxxx/2022/LSR

**Objednávateľ:**

**LESY Slovenskej republiky, štátny podnik**

**Námestie SNP 8**

**975 66 Banská Bystrica**

Zápis v obch. registri: Okresný súd v Banskej Bystrici, oddiel: Pš, vložka č.: 155/S

Dátum zápisu: 29. októbra 1999

IČO: 36 038 351

IČ DPH: SK 2020087982

Bank. spojenie: VÚB a. s., IBAN: SK77 0200 0000 0000 0680 6312

SWIFT code: SUBASKBX

Zastúpený: **Ing. Matej Vigoda**, **poverený generálny riaditeľ**

Zmocnenci pre vecné rokovanie: Ing. Peter Zima

Ing. Zdenko Kováč

(ďalej len „objednávateľ“)

**Vykonávateľ:** Číslo zákazky:

Registračné číslo organizácie: **..............**

**......................................................**

**......................................................**

**......................................................**

Zápis v obch. registri: ................................................... oddiel: ........... vložka č.: ..............

Dátum zápisu: ...................................................

IČO: ...................................................

IČ DPH: ...................................................

Bankové spojenie: .............................................................................................................

Zastúpený: **....................................**,..............................................

Oprávnený zástupca vykonávateľa

na vykonanie auditu: ...............................................................................................

(ďalej len „vykonávateľ“)

**I.**

**Predmet zmluvy**

Predmetom zmluvy je:

1. Vykonanie auditov a certifikácia systémov obhospodarovania lesov podľa Slovenského systému certifikácie lesov s cieľom určiť zhodu systému obhospodarovania lesov s kritériami trvalo udržateľného obhospodarovania lesov definovaných v technických dokumentoch TD SFCS 1002:2014, TD SFCS 1003:2014 a TD SFCS 1005:2014 a ich neskorších revízií (ďalej len technických dokumentov) v regiónoch „ZÁPAD“ (geograficky vylíšeného v hraniciach Bratislavského, Trnavského, Nitrianskeho, Trenčianskeho a časti Žilinského samosprávneho kraja); „SEVER“ (geograficky vylíšeného v hraniciach Žilinského samosprávneho kraja); „STRED“ (geograficky vylíšeného v hraniciach Banskobystrického samosprávneho kraja) a VÝCHD (geograficky vylíšeného v hraniciach Košického a Prešovského samosprávneho kraja) so zohľadnením hraníc obhospodarovaných majetkov účastníkov certifikácie. Regióny sú vytvorené a riadené objednávateľom.
2. Certifikácia lesov pozostáva z:
3. vykonania recertifikačných auditov, ktoré sú vykonávané v priebehu certifikačného cyklu v počte 1 za každý región
4. vykonania dozorných auditov, ktoré sú vykonávané v priebehu certifikačného cyklu v počte 4 za každý región
5. posúdenia „Správy o stave lesného hospodárstva regiónu“ spravidla každý piaty rok (1x za päť rokov) od vypracovania preddchádzajúcej „Správy o stave lesného hospodárstva regiónu“
6. udelenia certifikátu s dobou platnosti päť rokov na základe kladného rozhodnutia certifikačného orgánu podľa čl. ..... Všeobecných podmienok pre certifikáciu SM.

**II.**

**Čas plnenia**

1. Zmluva je uzavretá na dobu určitú: **do 31.12.2027**.
2. Vykonávateľ vykoná u objednávateľa raz ročne dozorný audit systému trvalo udržateľného obhospodarovania lesov podľa požiadaviek technických dokumentov a to vo všetkých štyroch regiónoch zvlášť. Pravidelný dozor sa vykonáva počas platnosti certifikátu, pričom obdobie medzi dozornými auditmi nesmie presiahnuť 12 mesiacov. Termín prvého dozorného auditu po úvodnej certifikácii nesmie byť dlhší ako 12 mesiacov od posledného dňa druhej etapy auditu. Pri zmene v technických dokumentoch platí postup uvedený v technickom dokumente.
3. Recertifikačné audity budú vykonané v roku 2022.
4. Ročné dozorné audity budú vykonané v rokoch 2023, 2024, 2025 a 2026.

**III.**

**Spôsob plnenia**

1. Vykonávateľ v rámci auditu:
2. preverí a  vyhodnotí úroveň dokumentácie systému trvalo udržateľného obhospodarovania lesov objednávateľa a v spolupráci s objednávateľom pripraví certifikačný dotazník,
3. v prípade potreby bezodkladne aktualizuje vydané certifikáty
4. akreditované certifikáty obhospodarovania lesov sú označené akreditačným symbolom príslušného akreditačného orgánu.
5. Pre zaistenie trvalej a správnej účinnosti certifikovaného systému trvalo udržateľného obhospodarovania lesov objednávateľa podľa technických dokumentov sa obidve strany dohodli na vykonávaní dozorných auditov, ktorými bude vykonávateľ účinnosť systému trvalo udržateľného obhospodarovania lesov overovať. Vykonanie dozorného auditu vo vyššie uvedenej lehote podľa čl. II, bod 2 dohodne objednávateľ u  vykonávateľa. Vykonávateľ má právo na potrebu vykonania dozorného auditu vopred upozorniť objednávateľa. Plnenie vykonajú oprávnení zamestnanci vykonávateľa.
6. Audity sa vykonávajú na vzorke účastníkov regionálnej/skupinovej certifikácie. Výber vzorky sa riadi technickými dokomentami SFCS. Vykonávateľ je povinný odsúhlasiť výber vzorky s objednávateľom.
7. Mimoriadny audit môže byť z podnetu vykonávateľa vykonaný i mimo vyššie uvedeného obdobia, ak bude proti účinnosti systému trvalo udržateľného obhospodarovania lesov podľa technických dokumentov u objednávateľa vznesená námietka či sťažnosť alebo v  ďalších prípadoch definovaných v technických dokumentoch.
8. Vykonávateľ vykoná overenie plnenia opatrení na odstránenie nezhôd zistených vykonávateľom na regionálnej úrovni. Objednávateľ vykoná overenie plnenia opatrení na odstránenie nezhôd zistených objednávateľom na regionálnej úrovni a vykonávateľom alebo objenávateľom na individuálnej úrovni. Po vzájomnom odsúhlasení môže byť vykonanie overenia plnenia opatrení na odstránenie nezhôd zistených vykonávateľom na individuálnej úrovni určené vykonávateľovi.
9. Certifikáty sú až do úplného zaplatenia fakturovanej čiastky majetkom vykonávateľa.
10. Právo vykonávateľa pozastaviť alebo odobrať objednávateľovi certifikát nastane vtedy, ak zistí, že objednávateľ porušil podmienky, za ktorých mu bol certifikát udelený. Vykonávateľ môže pred pozastavením certifikátu určiť objednávateľovi primeranú dobu k opätovnému dosiahnutiu pôvodného stavu podľa technických dokumentov. Uplatnenie práva odobratia, resp. pozastavenia platnosti certifikátu oznámi vykonávateľ objednávateľovi vždy písomne. Pri odobratí certifikátu súčasne určí lehotu 14 (štrnásť) dní na vrátenie certifikátu späť vykonávateľovi.

**IV.**

**Cena a platobné podmienky**

1. Cena za platnosť zmluvy nepresiahne hodnotu ............................€ bez DPH.
2. Cena za vykonanie jednotlivých auditov (certifikačné služby) sa určuje podľa nasledovnej schémy:
3. klakulácia auditodní

|  |  |  |
| --- | --- | --- |
| Druh auditu | Popis predmetu auditu | Počet auditodní |
| Recertifikačný  ( 1x za 5 rokov) | Posúdenie dokumentácie (za jeden región) | 2 |
| Posúdenie na mieste (audity u účastníkov certifikácie) | Podľa čl. IV., bod 2b |
| Ročný dozorný  (4 x za 5 rokov)  v každom regióne zvlášť | Posúdenie dokumentácie (za jeden región) | 2 |
| Posúdenie na mieste (audity u účastníkov certifikácie) | Podľa čl. IV., bod 2b |
|  | Posúdenie Správy o stave LH regiónu (1x za 5 rokov) (za jeden región) | 1 |
| Mimoriadny |  | Spravidla 1 |

1. kalkulácia auditodní pre posúdenie na mieste:

|  |  |  |
| --- | --- | --- |
| Veľkosť subjektu (účastníka certifikácie)  ha | Kalkulovaný počet auditodní | |
| minimálny počet auditodní | maximálny počet auditodní |
| 0 - 200 | 1 | 1,5 |
| 200-1000 | 1 | 2 |
| 1000-5 000 | 2 | 3,5 |
| 5000-10 000 | 3 | 4,5 |
| Za každých ďalších 5000 ha | 1 | |

Vykonávateľ bude pri výkone posúdenia na mieste postupovať efektívne, pri určení počtu auditodní zohľadní organizačné usporiadanie preverovaného subjektu, jeho právnu formu a veľkosť obhospodarovaného majetku. Potrebu väčšieho počtu auditodní ako minimálneho je povinný vykonávateľ vopred odsúhlasiť s objednávateľom.

1. cena jedného auditodňa predstavuje hodnotu ................... € bez DPH a zahŕňa všetky ostatné poplatky ako napríklad cestovné, nocľažné, stravné a pod.
2. v cene auditodňa nie je zahrnutý rozvojový členský príspevok.
3. Súčasne s cenou podľa čl. IV. bod 2 bude fakturovaný rozvojový členský príspevok, ktorého výšku každoročne určuje vlastník schémy (PEFC Slovensko). Tento príspevok je vyberaný pre vlastníka schémy prostredníctvom vykonávateľa. Prípadné zmeny vo výške rozvojového členského príspevku budú upravené automaticky bez potreby zmeny tejto zmluvy. Rozvojový členský príspevok je stanovený na hodnotu 0,015 € bez DPH na 1 ha certifikovaných lesov bez pozemkov v 5. stupni ochrany prírody a krajiny a pozemkov nad hornou hranicou lesa.
4. Fakturácia bude vykonávaná samostatne za každý región zvlášť, pričom vo faktúre budú osobitne uvedené položky rozvojový členský príspevok a certifikačné služby.
5. K cene podľa čl. IV. bod 2 a 3 bude fakturovaná DPH podľa platných právnych predpisov.
6. Vykonávateľ bude odplatu podľa čl. V. bod 2 a 3 tejto zmluvy objednávateľovi fakturovať najneskôr do 15 dní po dodaní služby.
7. Faktúra je splatná do 30 dní odo dňa doručenia faktúry.
8. Bankové poplatky pri úhrade celkovej sumy faktúry znáša každá strana za svoju banku.
9. Vykonávateľ rešpektuje, že cena uvedená v čl. IV bod 1 je maximálna a nebude požadovať doplatenie rozdielu medzi cenou za skutočne realizované audity a rozvojový členský poplatok podľa čl. IV bod 2 a maximálnou cenou (čl. IV. bod 1)

**V.**

**Práva a povinnosti zmluvných strán**

1. Objednávateľ sa zaväzuje:
2. poskytnúť vykonávateľovi súčinnosť potrebnú na vykonanie auditu, najmä mu umožniť potrebný prístup k predmetu certifikácie systému TUOL;
3. poskytnúť vykonávateľovi k prevereniu dokumentáciu objednávateľa vzťahujúcu sa na predmet zmluvy
4. umožniť vykonávateľovi prístup na všetky pracoviská s cieľom preveriť používanú dokumentáciu systému TUOL objednávateľa podľa technických dokumentov a všetky činnosti vykonávané pracovníkmi objednávateľa, ktoré sú významné pre systém TUOL;
5. aktívne spolupracovať s vykonávateľom pri vyplňovaní dotazníka k auditu;
6. vrátiť vykonávateľovi ním vydaný certifikát, na ktorý uplatnil právo odobratia certifikátu v lehote do 14 (štrnásť) dní od doručenia písomnej výzvy vykonávateľa.
7. Objednávateľ má právo:
8. byť priebežne zoznamovaný s jednotlivými zisteniami;
9. požadovať u vykonávateľa vysvetlenia, vzťahujúce sa k predmetu plnenia;
10. zúčastniť sa úkonov súvisiacich s predmetom plnenia;
11. uvádzať vykonávateľa ako subjekt vydávajúci certifikát systému TUOL podľa technických dokumentov;
12. vyjadrovať sa a vznášať pripomienky k plánu auditu.
13. Vykonávateľ sa zaväzuje:
14. realizovať riadny výkon predmetu zmluvy podľa čl. I. až čl. III. nestranným spôsobom, s vynaložením odbornej starostlivosti, s prihliadnutím ku stavu predmetu zmluvy, v prípade potreby rešpektovať súčasný stav právnych a iných predpisov a technických poznatkov a zvyklostí, vzťahujúcich sa k predmetu zmluvy;
15. zverejniť a sprístupniť zhrnutie správy z auditu vrátane zhrnutia zistení o zhode so štandardmi hospodárenia v lesoch na internetovej stránke vykonávateľa.
16. vybrať od objednávateľa v prospech PEFC Slovensko ročný rozvojový členský príspevok podľa platného cenníka vydaného PEFC Slovensko

4) Vykonávateľ má právo:

1. vyžadovať na objednávateľovi potrebnú súčinnosť;
2. požadovať od objednávateľa vrátenie jemu udeleného certifikátu, ak uplatní právo jeho odobratia;
3. uvádzať objednávateľa ako subjekt využívajúci certifikát systému TUOL podľa technických dokumentov na zoznamoch a  médiách, pričom objednávateľ k tomu touto zmluvou udeľuje súhlas;
4. vhodným spôsobom zverejniť fakt udelenia, pozastavenia a odobratia certifikátu;
5. pozastaviť platnosť certifikátu alebo odobrať objednávateľovi jemu udelený certifikát v prípade neplnenia podmienok, za ktorých mu bol udelený, z dôvodov uvedených v čl. technických dokumentoch resp. Všeobecných podmienok pre certifikáciu SM;
6. kedykoľvek meniť alebo dopĺňať Všeobecné podmienky pre certifikáciu SM, pričom zmenou sa rozumie aj čiastočné alebo úplné nahradenie Všeobecných podmienok pre certifikáciu SM. Vykonávateľ zverejní aktuálne znenie Všeobecných podmienok pre certifikáciu SM na svojej internetovej stránke, pričom dňom zverejnenia na internetovej stránke sa Všeobecné podmienky pre certifikáciu SM považujú za oznámené objednávateľovi.

**VI.**

### Zmena zmluvy

Zmeny a doplnky k tejto zmluve sa pod sankciou neplatnosti môžu vykonať iba formou písomného dodatku k tejto zmluve podpísaného oboma zmluvnými stranami na základe ich vzájomnej dohody. Zmenu je možné vykonať najneskôr k dátumu začatia auditu uvedeného v čl. III bod 1 tejto zmluvy v jednotlivých regiónoch. Zmluvné strany sa zaväzujú pristúpiť na zmenu záväzkov zo zmluvy plynúcich aj neskôr, ak nastanú skutočnosti, ktoré neboli zmluvným stranám dostatočne známe pri uzavretí tejto zmluvy, a pre ktoré nie je možné dohodnuté plnenie spravodlivo požadovať. Pre tento prípad sa objednávateľ zaväzuje uhradiť vykonávateľovi oprávnené náklady vykonávateľa skutočne vzniknuté pred realizáciou tejto zmeny.

**VII.**

**Ukončenie zmluvy, sankcie**

1. Táto zmluva môže byť ukončená nasledovne:
   1. odstúpením od zmluvy
   2. uplatnením práva vykonávateľa odobrať objednávateľovi certifikát
   3. výpoveďou
   4. písomnou dohodou zmluvných strán.
2. Vykonávateľ môže od zmluvy jednostranne odstúpiť, ak objednávateľ je voči vykonávateľovi v omeškaní viac ako 15 dní s plnením akéhokoľvek peňažného záväzku, ktorý súvisí s plnením predmetu tejto zmluvy a/alebo objednávateľ poruší niektoré zo svojich povinností, záväzkov alebo vyhlásení prevzatých touto Zmluvou, najmä v čl. IV, VI. a IX. tejto zmluvy. Vykonávateľ môže od zmluvy odstúpiť i v prípade, že objednávateľ neplní alebo porušil Všeobecné podmienky pre certifikáciu SM.
3. Vykonávateľ je oprávnený odstúpiť od zmluvy aj v prípade, ak bolo voči objednávateľovi začaté konkurzné konanie alebo bol návrh na vyhlásenie konkurzu zamietnutý pre nedostatok majetku objednávateľa alebo ak je objednávateľ v likvidácii alebo ak je zrejmé, že mu hrozí úpadok. Ak bol na majetok objednávateľa vyhlásený konkurz v zmysle príslušných právnych predpisov, môže vykonávateľ odstúpiť od zmluvy v súlade s príslušnými právnymi predpismi.
4. Odstúpením od zmluvy táto zmluva zaniká dňom doručenia vôle oprávnenej strany druhej zmluvnej strane. Zmluvné strany môžu platne odstúpiť od tejto zmluvy iba písomne, formou doporučeného listu. Dňom doručenia odstupujúceho prejavu druhej zmluvnej strane nastávajú právne účinky s tým spojené. V prípade, ak nastanú právne účinky odstupujúceho prejavu má vykonávateľ právo na zaplatenie účelne vynaložených nákladov spojených s dohodnutým plnením vrátane náhrady škody. Odstúpenie od zmluvy sa nedotýka nároku na zaplatenie zmluvnej pokuty.
5. Obe strany sa dohodli, že odstúpenie od zmluvy je možné aj bez porušenia povinnosti, avšak len vtedy, ak nebude odstúpením spôsobená škoda druhej zmluvnej strane. Odstupujúca zmluvná strana je povinná, v prípade odstúpenia zaplatiť druhej zmluvnej strane vynaložené náklady spojené s dohodnutým plnením.
6. Ukončenie platnosti certifikátu, odobratie certifikátu a pozastavenie platnosti certifikátu sa riadi ustanoveniami Všeobecných podmienok pre certifikáciu SM v platnom znení, ktoré tvoria neoddeliteľnú súčasť tejto zmluvy.
7. Objednávateľ môže vypovedať zmluvu z akého koľvek dôvodu alebo bez udania dôvodu písomnou formou, a to vo výpovednej lehote 1 mesiac, ktorá začína plynúť prvým dňom mesiaca nasledujúceho po doručení výpovede.

**VIII.**

**Záväzok mlčanlivosti**

1. Dôverné informácie poskytnuté/odovzdané/oznámené/sprístupnené jednou zmluvnou stranou druhej zmluvnej strane na základe a/alebo v akejkoľvek súvislosti s touto zmluvou môžu byť použité výhradne na účely stanovené zmluvou. Zmluvné strany sa zaväzujú zachovávať mlčanlivosť o dôverných informáciách, ako aj o všetkých informáciách získaných pri plnení zmluvy alebo akýmkoľvek iným spôsobom poskytnutých vzájomne zmluvnými stranami na základe zmluvy a/alebo v akejkoľvek súvislosti so zmluvou, a to aj po ukončení platnosti a účinnosti zmluvy. Dôverné informácie nesmú byť poskytnuté, odovzdané, oznámené, sprístupnené, zverejnené, publikované, rozširované, ani inak použité bez predchádzajúceho písomného súhlasu druhej zmluvnej strany, a to ani po ukončení platnosti a účinnosti zmluvy, s výnimkou prípadov ich poskytnutia, odovzdania, oznámenia alebo sprístupnenia odborným poradcom zmluvných strán (vrátane právnych, účtovných, daňových a iných poradcov, alebo audítorov) a predstaviteľom akreditačného orgánu, ktorí sú buď viazaní všeobecnou profesionálnou povinnosťou mlčanlivosti stanovenou alebo uloženou zákonom alebo sú povinní zachovávať mlčanlivosť na základe písomnej dohody so zmluvnou stranou.
2. Povinnosť zmluvných strán zachovávať mlčanlivosť o dôverných informáciách sa nevzťahuje na informácie, ktoré
3. boli zverejnené pred podpisom tejto zmluvy, čo musí byť preukázateľné na základe poskytnutých podkladov, ktoré túto skutočnosť dokazujú,
4. majú byť sprístupnené na základe povinnosti stanovenej zákonom, rozhodnutím súdu, prokuratúry alebo iného oprávneného orgánu verejnej moci, pričom v tomto prípade zmluvná strana, ktorá je povinná informácie sprístupniť bude ihneď informovať o tejto skutočnosti druhú zmluvnú stranu a to ešte pred sprístupnením týchto informácií,
5. ktoré boli poskytnuté za účelom propagácie poskytovateľa formou odporúčaní tretím osobám.
6. ktoré vyplývajú z povinného zverejňovania podľa technických dokumentov.
7. Zmluvné strany sa zaväzujú vzájomne rešpektovať dôverný charakter informácií, ktoré tvoria obsah obchodného tajomstva.
8. Zmluvné strany sa dohodli, že nesprístupnia ani neumožnia sprístupnenie dôverných informácií akoukoľvek formou tretej osobe a nepoužijú tieto dôverné informácie pre akýkoľvek účel iný, ako je dohodnutý v tejto zmluve. Každá zo zmluvných strán sa zaväzuje, že vykoná primerané opatrenia na zabezpečenie dôverných informácií.
9. Ku všetkým významným informáciám sú zmluvné strany povinné pristupovať v súlade s touto zmluvou aj po ukončení platnosti tejto zmluvy.
10. Zmluvné strany sa zaväzujú navzájom šíriť dobré meno druhej strany a nezverejňovať prípadné nedostatky vo vzájomnej spolupráci.

**IX.**

**Sankcie, náhrada škody**

1. V prípade ak objednávateľ nevráti vykonávateľovi v stanovenej lehote certifikát systému TUOL podľa technických dokumentov, na ktorý si vykonávateľ uplatnil právo odobratia, je objednávateľ povinný uhradiť vykonávateľovi zmluvnú pokutu vo výške 1% z ceny plnenia za jednotlivé regióny za každý aj začatý deň omeškania. Uhradením zmluvnej pokuty nie je dotknutý nárok na náhradu škody.
2. V prípade omeškania objednávateľa s akoukoľvek platbou podľa tejto zmluvy je vykonávateľ oprávnený požadovať po objednávateľovi okrem odplaty za poskytnuté plnenie aj úrok z omeškania podľa Obchodného zákonníka §369.

**XI**

**Záverečné ustanovenia**

1. Právne vzťahy založené touto zmluvou sa spravujú príslušnými ustanoveniami Obchodného zákonníka, ktoré sú im svojim obsahom a účelom najbližšie rovnako aj ostatnými všeobecne záväznými právnymi predpismi.
2. Písomnosti sa považujú za doručené (a) v deň doručenia, pokiaľ boli doručené osobne; (b) v deň prevzatia, pokiaľ boli zaslané formou doporučenej listovej zásielky; (c) v nasledujúci pracovný deň, pokiaľ boli zaslané rýchlou kuriérskou službou; a (d) po úspešnom prenose, pokiaľ boli zaslané faxom alebo prostredníctvom elektronickej pošty (e-mail), ak sa nepreukáže opak. V prípade, ak zmluvná strana zasiela druhej zmluvnej strane písomnosť, od doručenia ktorej začínajú plynúť zákonné alebo zmluvné lehoty, prostredníctvom faxu alebo elektronickej pošty (e-mail), je povinná doručenie takejto písomnosti druhej zmluvnej strane telefonicky overiť. Písomnosti zasielané poštou sa zasielajú na adresu zmluvnej strany uvedenú v záhlaví tejto zmluvy, resp. na adresu uvedenú ako sídlo zmluvnej strany v obchodnom registri v čase odosielania písomnosti. Za deň doručenia písomnosti sa považuje aj deň, v ktorý zmluvná strana, ktorá je adresátom, bezdôvodne odoprie doručovanú písomnosť prevziať, alebo v ktorý márne uplynie odberná lehota pre vyzdvihnutie si zásielky na pošte doručovanej poštou zmluvnej strane, alebo v ktorý je na zásielke, doručovanej poštou zmluvnej strane, poštou vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.
3. Pokiaľ niektoré z ustanovení tejto zmluvy je alebo sa stane neplatným či neúčinným, neplatnosť či neúčinnosť tohto ustanovenia nebude mať za následok neplatnosť zmluvy ako celku ani iných ustanovení zmluvy, pokiaľ je takéto neplatné či neúčinné ustanovenie oddeliteľné od zostatku zmluvy. Zmluvné strany sa zaväzujú takéto neplatné či neúčinné ustanovenie nahradiť novým platným a účinným ustanovením, ktoré svojim obsahom bude čo najviac zodpovedať podstate a zmyslu pôvodného ustanovenia, ak sa zmluvné strany nedohodnú inak.
4. Súčasťou tejto zmluvy sú Všeobecné podmienky pre certifikáciu SM, ktoré v poslednom platnom znení sú prílohou tejto zmluvy a tvoria jej nedeliteľnú súčasť. Vykonávateľ má výlučné právo kedykoľvek Všeobecné podmienky pre certifikáciu SM aktualizovať.
5. Vykonávateľ je oprávnený postúpiť pohľadávky a iné práva vyplývajúce z tejto ZMLUVY O KONTROLNEJ ČINNOSTI voči LESOM Slovenskej republiky, štátny podnik len po ich predchádzajúcom písomnom súhlase.
6. Obe strany vyhlasujú, že si zmluvu prečítali a s jej znením súhlasia, že bola dohodnutá z ich pravej a slobodnej vôle, bez nátlaku, a na dôkaz pravosti pripájajú svoje podpisy.
7. Zmluva je vyhotovená v štyroch rovnopisoch, z ktorých každá zmluvná strana dostane dva.
8. Zmluvné strany výslovne súhlasia so zverejnením zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR.
9. Zmluva je platná dňom podpísania zmluvnými stranami, účinnosť nadobudne dňom nasledujúcim po dni jej zverejnenia v zmysle zákona č. 546/2010 Z.z.

**Objednávateľ: Vykonávateľ:**

**LESY Slovenskej republiky,**

**štátny podnik**

**Námestie SNP 8**

**975 66 Banská Bystrica**

**...................................................**

**Ing. Matej Vigoda** **.................................**

**poverený generálny riaditeľ** .................................

Banská Bystrica, dňa ...................... ....................., dňa .....................

Príloha: Všeobecné podmienky pre certifikáciu SM